stanford-oval/wikipedia huggingface dataset:
Luonnontilainen metsä

| --- | --- |
:  
: Wikipediassa ei tällä hetkellä ole varsinaista artikkelia aiheesta Luonnontilainen metsä. Katso luonnontilainen metsä Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Love’s Not Made for My Kind

| ”Love’s Not Made for My Kind” Tarot |
| --- | --- | --- |

Singlen tiedot
 Albumilta: Spell of Iron
 Julkaistu: 1986
 Tyylilaji: power metal
 Kesto: 09.20
 Levy-yhtiö: Flamingo Music
Tarotin muut singlet
| ”Wings of Darkness” 1986 | ”Love’s Not Made for My Kind” 1986 | ”Rose on the Grave” 1988 |
Love’s Not Made for My Kind on Tarotin toinen single, joka julkaistiin vuonna 1986.
Kappaleet

Love's Not Made for My Kind – 3.25
Things That Crawl at Night – 5.54
Aiheesta muualla

Albumi Love’s Not Made for My Kind Encyclopaedia Metallum -sivustolla (englanniksi)
Tarot
| --- | --- |
Studioalbumit:   Spell of Iron  Follow Me into Madness  To Live Forever  Stigmata  For the Glory of Nothing  Suffer Our Pleasures  Crows Fly Black  Gravity of Light  The Spell of Iron MMXI 
Livealbumit:   To Live Again  Undead Indeed 
Kokoelmat:   Shining Black 
Singlet:   ”Wings of Darkness”  ”Love’s Not Made for My Kind”  ”Rose on the Grave”  ”Angels of Pain”  ”As One”  ”Warhead”  ”The Punishment”  ”Undead Son, Mama”  ”You”  ”I Walk Forever”
Louis Jacques Thénard

| Louis Jacques Thénard |
| --- | --- |

Henkilötiedot
Syntynyt: 4. toukokuuta 1777 La Louptière, Aube, Ranska
Kuollut: 21. kesäkuuta 1857 (80 vuotta) Pariisi, Ranska
Koulutus ja ura
Väitöstyön ohjaaja:  Louis Nicolas Vauquelin
Oppilaat:  Ignacy Domeyko
   
Louis Jacques Thénard (4. toukokuuta 1777 La Louptière, Aube, Ranska – 21. kesäkuuta 1857 Pariisi, Ranska) oli ranskalainen kemisti, joka tunnetaan vetyperoksidin löytämisestä. Thénardin laatima kemian oppikirja oli aikanaan alan standarditeos.
Elämä ja ura

Thénardin isä, joka oli köyhä talonpoika, lähetti hänet kuusitoistavuotiaana opiskelemaan farmasiaa Pariisiin. Siellä hän osallistui Antoine François Fourcroyn ja Louis Nicolas Vauquelinin luennoille. Vauquelin järjesti Thénardille oman kemian professuurinsa Collège de Francessa. Myöhemmin hän opetti École Polytechniquessa ja Sorbonnessa, ja lopulta hänestä tuli Pariisin yliopiston kansleri. Hänestä tuli Ranskan instituutin jäsen vuonna 1810.  Hänestä tuli vapaaherra vuonna 1825 ja Ranskan parlamentin edustajainhuoneen jäsen vuosina 1828-1832. Hänen kotikylänsä nimettiin hänen kunniakseen La Louptière-Thénardiksi vuonna 1865.
Thénard oli yksi aikansa merkittävimmistä kemisteistä, joka kunnostautui sekä tiedemiehenä että kemian opettajana.  Vuonna 1818 hän havaitsi, että vedyn ja hapen yhdistelmästä syntyy veden lisäksi vetyperoksidia. Eräs hänen tärkeimmistä teoksistaan käsitteli eetteriyhdisteitä. Lisäksi hänen tutkimuksensa sebasiinihaposta ja sapesta ansaitsevat maininnan. Hän myös valmisti Thénardin siniseksi (koboltinsininen) kutsuttua pigmenttiä.
Hän teki paljon merkittävää tutkimusta ystävänsä Joseph-Louis Gay-Lussacin kanssa. Tämän kanssa hän kehitti menetelmän kaliumin ja natriumin valmistamiseksi. Vuonna 1808 hän valmisti booria. Erityisen tärkeitä ovat Thénardin Gay-Lussacin kanssa vuonna 1809 tekemät suolahappoa ja klooria koskevat tutkimukset. Myös orgaanisen kemian alalla hän teki merkittävää työtä erityisesti orgaanisia fosforiyhdisteitä koskien. Yhdessä Gay-Lussacin kanssa hän kehitti orgaanisten aineiden analyysimenetelmää.
Thénardin työt on julkaistu Journal de physique, Annales de chimie ja Annales de chimie et de physique -lehdissä. Gay-Lussacin kanssa tehty työ on koottu teokseen Recherches physico-chimiques (1811). Thénard julkaisi myös yhden aikansa laajimmin käytetyistä kemian oppikirjoista, Traité de chimie élémentaire (1813-1816).
Aiheesta muualla

Kuvia tai muita tiedostoja aiheesta Louis Jacques Thénard Wikimedia Commonsissa
Ludlow Griscom

Ludlow Griscom vuonna 1942.
Ludlow Griscom (17. kesäkuuta 1890 New York – 28. toukokuuta 1959) oli yhdysvaltalainen lintutieteilijä, joka tunnetaan maasto-ornitologian pioneerina. Hän tutki ja keräsi myös kasveja.
Griscomin vanhemmat olivat Clement Acton Griscom ja Genevieve Sprigg Ludlow. Hän oli Frank Chapmanin suojatti, ja työskenteli myöhemmin Thomas Barbourin alaisena Harvardin yliopiston vertailevan eläintieteen osastolla ja kohosi sittemmin kuraattoriksi. 1920- ja 1930-luvuilla hän suoritti useita lintujen keräysretkiä Etelä- ja Keski-Amerikkaan. Hänen kuvailemiaan ja nimeämiään ovat muun muassa nyttemmin lähes varmuudella sukupuuttoon kuollut atitlaninuikku (Podilymbus gigas), ruskorintasieppari (Xenotriccus callizonus) ja darienintangara (Chlorospingus tacarcunae).
Griscom teki huolelliset muistiinpanot havaitsemistaan linnuista, jopa tavallisilla maastoretkillä kotipuolessa. Hänen retkimuistiinpanonsa ovat nähtävillä Peabody Essex Museumissa. Tutkimustensa pohjalta hän kehitteli nykyään hallitsevan menetelmän määrittää lintu maastossa tuntomerkkien avulla ilman, että sitä tarvitsee ampua. Griscom toimi sekä Allen Morganin että Roger Tory Petersonin ohjaajana. Hän avusti Petersonia tämän kirjoittaessa ensimmäistä määritysopasta.
Griscom jäi Harvardista eläkkeelle vuonna 1955. Vuonna 1957 hänelle tarjottiin American Ornithologists' Unionin (AOU) puheenjohtajuutta, mutta hän joutui eroamaan miltei välittömästi heikon terveytensä vuoksi. Hänen seuraajakseen tuli Ernst Mayr. Griscom kuoli Cambridgessa, ja hänet on haudattu Mount Auburnin hautausmaalle.
Alan korkein yhdysvaltalainen kunnianosoitus, American Birding Associationin Ludlow Griscom Award for Outstanding Contributions to Regional Ornithology, nimettiin Griscomin kunniaksi.
Griscomin motto oli: ”Lintua ei tarvitse ampua tietääkseen, mikä se on.” (”One need not shoot a bird to know what it was.”)
Teoksia

The Warblers of North America (yhdessä Alexander Sprunt Jr:n kanssa). New York: Devin-Avair (1957).
Audubon’s Birds of America. Macmillan (1950).
Luonnontuoteala

Luonnontuoteala on elinkeino, johon kuuluu luonnontuotteiden talteenotto sekä niihin liittyvä yritystoiminta, neuvonta, koulutus ja tutkimus. Luonnontuotteita ovat luonnosta jokamiehenoikeudella tai maanomistajan luvalla kerättävät luonnonvaraiset ja puoliviljellyt marjat, sienet, yrtit ja erikoisluonnontuotteet.
Suomen työ- ja elinkeinoministeriö jakaa luonnontuotealan yritysten toiminnan seuraaviin osa-alueisiin:
alkutuotanto: luonnonmarjojen, sienten, yrttien ja muiden luonnontuotteiden keruu ja viljely tai puoliviljely, mehiläistarhaus;
elintarvikeala: luonnontuotteiden jalostaminen elintarvikkeiksi;
hyvinvointi- ja kosmetiikka-ala: luonnontuotteiden jalostaminen kosmetiikkatuotteiksi tai lemmikkieläinten hoitotuotteiksi;
matkailu: luonnontuotteiden keräämiseen tai niistä nauttimiseen perustuvia matkailupalveluja, kuten marja- ja sieniretkiä, kokkauskursseja ja luontoaterioita;
kemialliset yhdisteet: luonnontuotteiden ainesosien erottaminen raaka-aineiksi lääke-, ravintolisä- ja kosmetiikkatuotteille;
muu luonnontuoteala: luonnonmateriaaleja käyttävä käsityöteollisuus, viherrakentaminen yms.
Suomessa luonnontuotealalla on kolmiportainen koulutushierarkia, jossa tutkinnot ovat alimmasta ylimpään luonnonvaratuottaja, keruutuoteneuvoja ja keruutuotetarkastaja. Suomessa luonnontuotealaa edistäviä järjestöjä ovat Arktiset Aromit ry, Luontoyrittäjyys ry ja Luonnontuoteteollisuus ry.
Jack Hogan

Robert Urich, Maureen Reagan ja Jack Hogan
Jack Hogan (alun perin Richard Roland Benson nuorempi; 25. marraskuuta 1929 Chapel Hill, Pohjois-Carolina – 6. joulukuuta 2023 Bainbridge Island, Washington) oli yhdysvaltalainen näyttelijä. Hän esiintyi vuosina 1962–1967 William G. Kirbyn roolissa televisiosarjassa Combat!. Hän esiintyi paitsi televisiossa, myös elokuvissa, kuten Tom Dooley – kapinallinen ja Paratroop Command (molemmat 1959).
Aiheesta muualla

Jack Hogan Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jack Hogan
Käännös suomeksi
Louise Seidler

| Louise Seidler |
| --- | --- |
 Louise Seidler: Omakuva, lyijykynäpiirros vuodelta 1844.
Henkilötiedot
Syntynyt: 15. toukokuuta 1786 Jena
Kuollut: 7. lokakuuta 1866 (80 vuotta) Weimar
Ammatti:  taidemaalari
Louise Seidler (15. toukokuuta 1786 Jena – 7. lokakuuta 1866 Weimar) oli saksalainen taidemaalari.
Elämänvaiheita

Louise Seidler opiskeli Gothassa ja Jenassa. Hän kihlautui vuonna 1806 kenraali Bernadotten armeijaan kuuluneen ranskalaisen lääkärin kanssa. Ennen häitä kihlattu lähetettiin armeijan mukana Espanjaan, missä hän kuoli kuumetautiin. Seidlerin vanhemmat lähettivät tyttärensä Dresdeniin saamaan uutta ajateltavaa, ja hän päättikin ryhtyä taiteilijaksi. Hän opiskeli vuonna 1811 Dresdenin taideakatemiassa opettajinaan C. L. Vogel ja G. von Kügelgen. Opiskeluaikoinaan hän herätti huomiota taitavana vanhojen maalausten jäljentäjänä.
Vuonna 1811 Seidler maalasi Goethen muotokuvan. Taiteilija ja malli ystävystyivät, ja Goethe kannusti Seidleria taiteellisella uralla. Seidlerin pääsy Münchenin taideakatemiaan oli Goethen ansiota, sillä hän kirjoitti taideakatemian opettajille Seidlerista suosituskirjeen.
Paitsi opiskelupaikan saamisessa, Goethe auttoi myös matkastipendin saamisessa. Saksi-Weimar-Eisenachin herttua Karl Alexander myönsi Seidlerille matkastipendin Italiassa tehtäviä maalaustaiteen opintoja varten.
Italiassa Seidler oleskeli aluksi Roomassa ja tapasi siellä asuivia muita saksalaisia taiteilijoita. Vuonna 1819 hän asui useita kuukausia Napolissa, mistä hän siirtyi Firenzeen. Firenzestä hän palasi takaisin Roomaan. Saksaan Weimariin hän palasi vuonna 1823.
Seidlerin isä kuoli vuonna 1824. Hän olisi halunnut mennä perintörahoilla uudelleen Roomaan, mutta suunnitelma kariutui, kun hänet nimitettiin ruhtinaan taidekokoelman hoitajaksi. Uudelle matkalle Italiaan hän lähti vuonna 1832, ja matka kesti tällä kertaa vuoden. Hovimaalariksi Seidler nimitettiin vuonna 1835, mutta hän menetti virkansa koska oli nainen.
Myöhemmällä iällä Seidler ei enää saanut töitään kaupaksi. Lopulta silmäsairaus esti maalaamisen. Hänen muistelmansa "Erinnerungen aus dem Lebe der Malerin Louise Seidler" ilmestyivät vuonna 1873.
Teoksia

Johann Wolfgang von Goethen muotokuva, maalattu vuonna 1811.
Wilhelmine Herzliebin muotokuva.
Saksi-Weimar-Eisanachin herttua Karl Alexanderin muotokuva.
Levähdys pakomatkalla Egyptiin.
Aiheesta muualla

Kuvia tai muita tiedostoja aiheesta Louise Seidler Wikimedia Commonsissa
Luettelo Bhutanin lentoyhtiöistä

Tämä on luettelo lentoyhtiöistä, jotka operoivat tai ovat operoineet Bhutanissa.
Nykyiset lentoyhtiöt

| Lentoyhtiö | IATA | ICAO | Kutsutunnus | Aloitti toiminnan  |
| --- | --- | --- | --- | --- |
| Druk Air | KB | DRK | ROYAL BHUTAN | 1981 |
| Bhutan Airlines | B3 | BTN | BHUTAN AIR | 2011 |

Druk Airin Airbus A319-155
Lost Planet: Extreme Condition

| Lost Planet: Extreme Condition |
| --- | --- |

Kehittäjä:  Capcom
Julkaisija:  Capcom
Jakelija:  Steam ja PlayStation Now
Tuottaja:  Keiji Inafune
Suunnittelija:  Kenji Oguro (ohjaaja) Keiji Inafune (tuottaja)
Säveltäjä:  Akihiko Narita
Pelisarja:  Lost Planet
Pelimoottori:  MT Framework
Julkaistu:  Xbox 360JP 21. joulukuuta 2006EU 12. tammikuuta 2007NA 12. tammikuuta 2007 Microsoft WindowsNA 26. kesäkuuta 2007EU 29. kesäkuuta 2007 PlayStation 3NA 26. helmikuuta 2008EU 29. helmikuuta 2008
Lajityyppi:  toimintapeli
Pelimuoto:  yksinpeli, moninpeli
Ikäluokitus:  CERO: C (15 vuotta tai vanhempi)  ESRB: Teini-ikäisille  PEGI 16 
Alusta:  PlayStation 3, Xbox 360, Windows
Jakelumuoto:  Blu-ray, DVD
Lisää peliartikkeleitaVideopelien teemasivulla
Infobox OK   : 
Lost Planet: Extreme Condition on Capcomin kehittämä toimintapeli. Peli on julkaistu Xbox 360:lle, Windows:lle ja PlayStation 3:lle.
Tarina

Lost Planet kertoo Waynesta, nuoresta sotilaasta joka taistelee Akrid-hyönteishirviöitä vastaan ihmiskunnan asuttamalla jääplaneetalla nimeltä E.D.N. III. Wayne ryhmineen kohtaa Vihreäsilmän (Green eye), ison Akrid-hirviön, joka surmaa hänen isänsä tämän uhrautuessa poikansa puolesta tiukassa taistelussa. Sen jälkeen Wayne päätyy Virtual Suit-taistelupanssarissaan harhailemaan jääaavikolle, kunnes lopulta väsyy ja jäätyy. Wayne herää elvytettynä hatarin muistikuvin tulevien ystäviensä Juryn, Lukan ja Rickin tukikohdasta. Tästä alkaa seikkailu joka vie Waynen useiden tehtävien läpi monia Akrideja ja lumipiraatteja vastaan.
Aiheesta muualla

Lost Planet: Extreme Condition MobyGamesissa (englanniksi)
Lostplanet.com
Luettelo Bette Davisin saamista palkinnoista ja ehdokkuuksista
Aiheesta muualla

Bette Davis Internet Movie Databasessa. (englanniksi)
Louis Neefs

| Louis Neefs> Henkilötiedot |
| --- | --- |
Koko nimi:  Ludwig Adèle Maria Jozef Neefs
Syntynyt: 8. elokuuta 1937 Gierle, Antwerpenin provinssi, Belgia
Kuollut: 25. joulukuuta 1980 (43 vuotta) Lier, Belgia
Muusikko
Tyylilajit:  popmusiikki 
  [ Muokkaa Wikidatassa ] [ ohje ]  
Louis Neefs (oik. Ludwig Adèle Maria Jozef Neefs, 8. elokuuta 1937 – 25. joulukuuta 1980) oli belgialainen laulaja. Neefs sai levytyssopimuksen vuonna 1958 kykyjenetsijä Jean Klugerin löydettyä hänet. Neefs tuli tunnetuksi erityisesti levyttämistään hollanninkielisistä versioista yhdysvaltalaisista kappaleista.
Neefs voitti vuonna 1967 belgialaisen Eurosong-laulukilpailun kappaleella Ik heb zorgen ja valikoitui samalla Belgian edustajaksi saman vuoden Eurovision laulukilpailuun. Kansainvälisessä laulukilpailussa Neefs sijoittui jaetulle seitsemännelle sijalle 17 kilpailijan joukosta. Neefs valittiin sisäisesti Belgian edustajaksi vuoden 1969 Eurovision laulukilpailuun. Neefs esitti Eurosong-karsinnassa kuusi kappaletta, joista edustuskappaleeksi valittiin Jennifer Jennings. Tällä kertaa Neefs sijoittui kansainvälisessä laulukilpailussa jaetulle seitsemännelle sijalle 16 kilpailijan joukosta.
Neefs kuoli liikenneonnettomuudessa vuonna 1980. Louis Neefsin poika Günther on myös tehnyt uraa laulajana.
Diskografia > Albumit

Liedjes Voor Kleine En Grote Mensen (1963)
Ein Kleines Kompliment (1966)
Louis Neefs (1966)
Zang Bij Jacques Raymond & Louis Neefs / Zang Bij Louis Neefs & Jacques Raymond (1967)
Euro Vision (1968)
Tijl, Ulieden Spieghel (1976)
Mijn Dorp In De Kempen (1976)
Mijn Dorpje In De Kempen (1977)
Nooit Zonder Jou (1979)
Diskografia > Singlet

Forever (1960) #16
Mijn dorpje in de Kempen (1960) #20
Ik lees in je ogen (1963) #10
Sixteen tons (1963) #14
Een gitaar in de nacht (1964) #13
Wat een leven (1966) #10
Oh oh, ik heb zorgen (1967) #7
Jennifer Jennings (1969) #13
Margrietje (1972) #4
Susa Nina (1982) #25
Love Land

Nainen kokeilee vuorovaikutteista teosta Love Landissa.
Love Land tai Jeju Loveland on Etelä-Korean Jeju-saarella sijaitseva veistospuisto, jonka teemana on seksi.
Puistossa on 140 ihmisiä eri seksiasennoissa esittävää veistosta ja muun muassa suuria fallos-patsaita, kiviset häpyhuulet sekä erilaisia näyttelyitä. Puiston Internet-sivut kuvaavat aluetta "paikaksi, jossa seksuaalisesti suuntautunut taide ja erotiikka kohtaavat".
Vuonna 2002 Soulin Hongikin yliopiston oppilaat alkoivat valmistaa lopputyökseen puiston veistoksia. Puisto avattiin 16. marraskuuta 2004. Alue on kahden jalkapallokentän kokoinen, ja kaikki veistokset pystyy näkemään tunnin mittaisen vierailun aikana. Puistossa on myös kuukausittain vaihtuva näyttely, jossa esitellään eri korealaisten taiteilijoiden teoksia.
Puiston ikäraja on 18 vuotta. Erillinen leikkipaikka on tarjolla lapsille.
Aiheesta muualla

Wikimedia Commonsissa on kuvia tai muita tiedostoja aiheesta .
Kuvagalleria
Satelliittinäkymä puistosta
Lost Kings

| Lost Kings> Tiedot |
| --- | --- |
Toiminnassa:  2014-
Tyylilaji:  progressiivinen house, melodinen house, bass house, future bass
Kotipaikka:   Los Angeles, Kalifornia, Yhdysvallat
Jäsenet:  Robert Abisi   Nick Shanholtz  
Levy-yhtiö:  Disruptor Records   RCA Records  
Aiheesta muualla
Kotisivut
Infobox OKNimi-testi OK: 
Lost Kings on yhdysvaltalainen DJ-tuottajaduo, jonka jäsenet ovat Robert Abisi sekä Nick Shanholtz. Duo nousi suuren yleisön tietoon alkuvuodesta 2014 toteutettuaan miksauksia lukuisille artisteille kuten Imagine Dragonsille, Krewellalle, Halseylle, Vance Joylle, Echosmithille, Rihannalle ja Tori Kellylle. Heillä on levytyssopimus Disruptor Recordsin sekä RCA Recordsin kanssa. Duon nimi "Lost Kings" on peräisin siitä kun he tunsivat itsensä "kadonneeksi" muuttaessaan Los Angelesiin ja heillä oli tavoitteita asetettuna.
Diskografia > EP-levyt

The Bad EP (23. lokakuuta 2015)
The Good EP (11. maaliskuuta 2016)
Paper Crowns (4. tammikuuta 2019)
Lost Angeles (25. lokakuuta 2019)
Diskografia > Singlet

Bad (mukana Jessame) (2015)
You (mukana Katelyn Tarver) (2016)
Phone Down (mukana Emily Warren) (2016)
Quit You (mukana Tinashe) (2017)
Look at Us Now (mukana Ally Brooke ja A$AP Ferg) (2017)
First Love (mukana Sabrina Carpenter) (2017)
Don’t Call (2017)
When We Were Young (mukana Norma Jean Martine) (2018)
Drunk As Hell (mukana Jesper Jenset) (2018)
Don’t Kill My High (mukana Wiz Khalifa ja Social House) (2019)
Anti-Everything (mukana Loren Gray) (2019)
Too Far Gone (mukana Anna Clendering) (2019)
Try (mukana Safe) (2019)
Ain’t the Same (mukana Cxloe) (2019)
LA & the Parties (mukana Sevyn Streeter ja Luh Kel) (2019)
Somebody Out There (mukana Marc E. Bassy) (2019)
Käännös suomeksi
Luonnontuhonta

Luonnontuhonnalla (engl. ecocide) tarkoitetaan oikeudenvastaisia tai mielivaltaisia tekoja, jotka tehdään tietäen näiden tekojen aiheuttavan erittäin todennäköisesti vakavia ja joko laajamittaisia tai pitkäaikaisia ympäristövahinkoja . Ennen luonnontuhontarikoksen oikeudellista määrittämistä , ja määritelmän kääntämistä suomenkielelle , on luonnontuhonnasta käytetty Suomessa myös käsitettä luonnonsurma .
Luonnontuhonta on kansainvälisen ympäristöoikeuden käsite, mutta sitä ei toistaiseksi ole hyväksytty kansainvälisesti tunnustetuksi rikokseksi. Luonnontuhonnan saamiseksi Kansainvälisen rikostuomioistuimen alaiseksi rikokseksi on kampanjoinut muun muassa Polly Higgins. Vuonna 2020 luonnontuhonnan kansainvälisen kriminalisoimisen puolesta ovat puhuneet muun muassa Ranskan presidentti Emmanuel Macron, paavi Franciscus ja aktivisti Greta Thunberg. Myös kansainvälisessä yritys- ja investointimaailmassa on kasvavaa tukea luonnontuhonnan kriminalisoimiseksi .
Suomessa Polly Higginsin  inspiroimat aktivistit Raila Knuuttila ja Mikko Husman perustivat elokuussa 2020 Ecocide Law Finland -ryhmän . Pääministeri Sanna Marinille toimitettiin 7.12.2020 vetoomus, että Suomen hallitus alkaisi tukea luonnontuhonnan saamista rikokseksi kansainväliseen oikeuteen allekirjoittajina noin 150 henkeä mukaan lukien entisiä ministereitä eri puolueista, akateemikkoja, poliitikkoja, taiteilijoita, uskonnollisia vaikuttajia ja tutkijoita .
Ulkoministeri Pekka Haaviston videotervehdys esitettiin Kansainvälisen rikostuomioistuimen osapuolivaltioiden konferenssin 11.12.2020 pidetylle viralliselle sivutapahtumalle . Euroopan parlamentti päätti 29.3.2023 tukea luonnontuhonnan liittämistä EU:n ympäristörikosdirektiiviin. Europarlamentin jäsenellä Sirpa Pietikäisellä oli päätöksenteossa tärkeä mielipideraportoijan rooli. Luonnontuhonnan kansainvälisen kriminalisoinnin puolesta on Suomessa vahvasti puhunut myös suurlähettiläs Mikko Pyhälä .
Aiheesta muualla

Kuvia tai muita tiedostoja aiheesta Luonnontuhonta Wikimedia Commonsissa
Luonnonvarainneuvosto

Luonnonvarainneuvosto on Suomen maa- ja metsätalousministeriön yhteydessä toimiva neuvoa-antava parlamentaarinen elin. Siinä on 17 jäsentä, jotka nimitetään uudelleen jokaiselle eduskuntakaudelle eli neljän vuoden välein puolueiden eduskunnan voimasuhteiden mukaisesti. Neuvosto kokoontuu kuukausittain. Se kuulee asiantuntijoita, antaa lausuntoja ja tekee aloitteita. Neuvoston käsittelemät asiat valmistellaan viidessä jaostossa, jotka ovat yleisjaosto, maatalous- ja maaseutujaosto, metsäjaosto, vesijaosto ja kansainvälisen yhteistyön jaosto.
Aiheesta muualla

Asetus luonnonvarainneuvostosta Finlex.  16.7.1999. Oikeusministeriö ja Edita. Viitattu 3.5.2019.
Love Like Hell!

| ”Love Like Hell!” LAB |
| --- | --- | --- |

Singlen tiedot
 Albumilta: Where Heaven Ends
 Julkaistu: 2005
 Formaatti: CD
 Tyylilaji: rock
 Levy-yhtiö: BMG
LABin muut singlet
| ”When Heaven Gets Dirty” 2005 | ”Love Like Hell!” 2005 |   |
Love Like Hell! on suomalaisen LAB-yhtyeen single, joka julkaistiin vuonna 2005. Kappale on mukana myös LABin vuoden 2005 albumilla Where Heaven Ends.
Kappaleet

Love Like Hell! (Radio Edit) – 3.47
Sleep – 4.01
TV – 3.49
When Heaven Gets Dirty -musiikkivideo
Aiheesta muualla

Love Like Hell! discogs.com -sivustolla
It Is the Business of the Future to Be Dangerous

| It Is the Business of the Future to Be Dangerous Hawkwind |
| --- | --- | --- |

Studioalbumin tiedot
 Äänitetty : Barking Dog-studio, Bristol 1993
 Julkaistu: 25. lokakuuta 1993
 Tuottaja(t): Hawkwind Paul Cobbold
 Tyylilaji: elektroninen musiikki space rock
 Kesto: 63.21
 Levy-yhtiö: Essential Griffin Music Atomhenge Records
Listasijoitukset
  75.
Hawkwindin muut julkaisut
| Electric Tepee 1992 | It Is the Business of the Future to Be Dangerous 1993 | The Business Trip 1994 |
It Is the Business of the Future to Be Dangerous on Hawkwindin studioalbumi vuodelta 1993.
Albumin nimi on lainaus matemaatikko/filosofi Alfred Whiteheadin teksteistä, joita käytettiin myös Space Ritual -albumin kansiteksteissä vuonna 1973. Yhtye levytti albumin triona (kitaristi-kosketinsoittaja-laulaja Dave Brock, basisti Alan Davey ja rumpali Richard Chadwick) Barking Dog-studioilla Bristolissa.
Musiikillisesti albumi suuntaa elektroniseen musiikkiin (ambient/tekno) raskaamman rockin jäädessä hyvin pieneen osaan. Kappale "Letting In The Past" on uudelleennauhoitettu versio kappaleesta "Looking In The Future" (vuodelta 1982). Albumilta löytyy myös itämaista tunnelmaa omaava pitkä "Space Is Their (Palestine)" sekä reggae-tyylinen "The Camera That Could Lie". Kaksiosaisen instrumentaalin "Tibet Is Not China" nimi ottaa kantaa Tiibetin tavoitteelle itsenäistyä Kiinasta. "Gimme Shelter" on cover The Rolling Stones-yhtyeen samannimisestä kappaleesta. Hawkwind nauhoitti kappaleen laulajatar Samantha Foxin kodittomien hyväksi julkaistulle singlelle ja kyseinen versio nousi Britannian singlelistalla sijalle 28. Albumiversiossa vokaalit hoitaa rumpali Chadwick.
Albumi nousi Britannian albumilistalla sijalle 75. Yhtye teki 21 konsertin Britannian kiertueen ja 14 konsertin Saksan–Hollannin kiertueen albumin julkaisun jälkeen ja osa konserteista nauhoitettiin ja julkaistiin vuonna 1994 albumilla The Business Trip.
Kappaleet

"It Is The Business Of The Future To Be Dangerous" (Brock/Chadwick/Davey) - 6:23
"Space Is Their (Palestine)" (Brock) - 11:46
"Tibet Is Not China (Part 1)" (Davey) - 3:39
"Tibet Is Not China (Part 2)" (Brock/Chadwick/Davey) - 3:20
"Let Barking Dogs Lie" (Brock/Chadwick/Davey) - 9:01
"Wave Upon Wave" (Davey) - 3:13
"Letting In The Past" (aka "Looking In The Future") (Brock) - 2:53
"The Camera That Could Lie" (Brock) - 4:56
"3 Or 4 Erections In The Course Of A Night" (Brock/Davey) - 2:02
"Techno Tropic Zone Exists" (Brock) - 4:30
"Gimme Shelter" (Jagger/Richards) - 5:34
"Avante" (Brock/Chadwick/Davey) - 6:00
"Gimme Shelter" (Samantha Fox-versio) (Atomhengen remasteroidulla painoksella)
Kappaleet > Atomhengen (2012) remasteroidun version bonus-CD

Spirit Of The Age (Radio Edit) – 4.08
Spirit Of The Age (Full Vocal Mix) – 9.52
Spirit Of The Age (Cyber Trance Mix) – 9.53
Spirit Of The Age (Flesh To Phantasy Ambient Mix) – 12.08
Right To Decide (Original Mix) – 4.24
The Camera That Could Lie (Original Mix) – 5.17
Right To Decide (Alien Prophets Radio Edit Mix) – 4.09
Assassin (Magick Carpet Mix By Swordfish / Astralasia) – 10.21
kpl. 1-4 The Solstice Remixes-EP (1993), kpl. 5-8 Decide Your Future-EP (1993)